Document ID: 31991L0383

Reference:
EUR-Lex - 31991L0383 - MT
Avviż Legali Importanti
|
31991L0383
Official Journal L 206 , 29/07/1991 P. 0019 - 0021 Finnish special edition: Chapter 5 Volume 5 P. 0063  Swedish special edition: Chapter 5 Volume 5 P. 0063
Id-Direttiva tal-Kunsilltal-25 ta' Ġunju ta' l-1991li tissupplementa l-miżuri biex jinkoraġġixxu t-titjib fis-sigurtà u s-saħħa fix-xogħol tal-ħaddiema li għandhom relazzjoni ta' mpjieg b'dewmien fiss jew ta' mpjieg temporanju(91/383/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 118a,Wara li kkunsidra il-proposta tal-Kummissjoni [1],B'koperazzjoni mal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-Artikolu 118a tat-Trattat jipprovdi li l-Kunsill għandu jadotta, permezz ta' Direttivi, il-ħtiġijiet minimi li jħeġġu titjib, speċjalment fl-ambjent tax-xogħol, sabiex jiggarantixxu livell aħjar tal-protezzjoni tas-sigurtá u saħħa tal-ħaddiema;Billi, skond l-imsemmi Artikolu, Direttivi għandhom jevitaw milli jimponu limiti amministrattivi, finanzjarji u legali b'tali mod li jżommu lura l-ħolqien u l-iżvilupp ta' impriżi żgħar u ta' daqs medju;Billi l-użu ta' forom ta' mpjieg bħal dak ta' dewmien fiss u mpjieg temporanju żdied b'mod konsiderevoli;Billi riċerki urew li inġenerali, ħaddiema b'relazzjoni ta' mpjieg ta' dewmien fiss jew relazzjoni ta' mpjieg temporanju huma, f'ċerti setturi, iktar esposti għal riskju ta' inċidenti fuq ix-xogħol u mard minħabba x-xogħol minn ħaddiema oħra;Blli dawn ir-riskji żejda f'ċerti setturi huma konnessi inparti ma' ċerti metodi partikolari ta' integrazzjoni ta' ħaddiema ġodda fl-impriża; fejn dawn ir-riskji jistgħu jitnaqqsu permezz ta' l-għotja xierqa ta' informazzjoni u taħriġ mill-bidu ta' l-impjieg;Billi d-Direttivi dwar is-saħħa u s-sigurtá fuq il-post tax-xogħol, partikolarment id-Direttiva tal-Kunsill 89/39/1/KEE tat-12 ta' Ġunju 1989 dwar l-introduzzjoni tal-miżuri biex iħeġġu titjib fis-sigurtá u s-saħħa ta' ħaddiema fuq ix-xogħol [4], fihom dispożizzjonijiet maħsuba biex itejbu s-sigurtá u s-saħħa tal-ħaddiema inġenerali;Billi s-sitwazzjoni speċifika tal-ħaddiema f'relazzjoni ta' impjieg ta' dewmien fiss jew ta' impjieg temporanju u n-natura speċjali tar-riskji li jiltaqgħu magħhom f'ċerti setturi jeħtieġu regoli speċjali addizzjonali, partikolarment rigward l-għotja ta' informazzjoni, il-taħriġ u s-sorveljanza medika tal-ħaddiema kkonċernati;Billi din id-Direttiva tikkostitwixxi pass prattiku fil-qafas tal-ksib tad-dimensjoni soċjali tas-suq intern,ADOTTA DIN ID-DIRETTIVA:IT-TAQSIMA 1SKOP U GĦANL-Artikolu 1SkopDin id-direttiva għandha tapplika għal:1. relazzjonijiet ta' mpjieg iggvernati minn kuntratt ta' mpjieg ta' dewmien fiss konkluż direttament bejn min iħaddem u l-ħaddiem, fejn t-tmiem tal-kuntratt huwa stabbilit minn kundizzjonijiet oġġettivi bħal: li tintlaħaq data speċifika, il-kompletar ta' dmir speċifiku jew is-seħħa ta' avveniment speċifiku;2. relazzjonijiet ta' mpjieg temporanji bejn impriża ta' mpjieg temporanju li hija min iħaddem u l-ħaddiem, fejn ta' l-aħħar huwa assenjat xogħol għal u taħt il-kontroll ta' mpriża u/jew ta' stabbiliment li jagħmlu użu minn dawn is-servizzi.L-Artikolu 2L-GĦAN1. L-għan ta' din id-Direttiva huwa biex jassigura li ħaddiema b'relazzjoni ta' mpjieg kif imsemmi fl-Artikolu 1 jingħatalhom, f'dak li għandu x'jaqsam mas-sigurtà u s-saħħa fix-xogħol, l-istess livell ta' protezzjoni bħal dik ta' ħaddiema oħra fl-impriża u/jew l-istabbiliment utenti.2. L-eżistenza ta' relazzjoni ta' mpjieg kif imsemmi fl-Artikolu 1 m' għandhiex tiġġustifika trattamenti differenti fir-rigward tal-kundizzjonijiet tax-xogħol f'dak li għandu x'jaqsam mal-protezzjoni tas-sigurtá u tas-saħħa fuq ix-xogħol, speċjalment rigward l-aċċess għal tagħmir protettiv ta' protezzjoni personali.3. Direttiva 89/391/KEE u d-Direttivi individwali fit-tifsira ta' l-Artikolu 16(1) tiegħu għandhom japplikaw bis-sħiħ għall-ħaddiema b'relazzjoni ta' mpjieg kif imsemmi f'Artikolu 1, mingħajr preġudizzju għal iktar rabtiet u/jew iktar dispożizzjonijiet speċifiċi msemmija f'din id-Direttiva.IT-TAQSIMA IIDISPOŻIZZJONIJIET ĠENERALIL-Artikolu 3L-għotja ta' informazzjoni lill-ħaddiemaMingħajr preġudizzju għal Artikolu 10 tad-Direttiva 89/391/KEE, l-Istati Membri għandhom jieħdu l-passi neċessarji biex jiżguraw li:1. qabel ħaddiem b'relazzjoni ta' l-impjieg kif imsemmi fl-Artikolu 1 jidħol f'din l-attivitá, huwa jkun infurmat mill-impriża u/jew l-istabbiliment li tagħmel użu mis-servizzi tiegħu bir-riskji li jista' jiltaqa' magħhom;2. din l-informazzjoni:- tkopri, b'mod partikolari, kull kwalifika jew abbilità jew kontroll mediku speċjali meħtieġ għax-xogħol, kif definiti fil-leġislazzjoni nazzjonali, u- tiddikjara b'mod ċar kull żjieda speċifika ta' riskji, kif definiti fil-leġislazzjoni nazzjonali, li jista' jkollu x-xogħolL-Artikolu 4Taħriġ tal-ħaddiemaMingħajr preġudizzju għall-Artikolu 12 tad-Direttiva 89/391/KEE, l-Istati Membri għandhom jieħdu l-miżuri neċessarji biex jiżguraw li, fil-każijiet imsemmija fl-Artikolu 3, kull ħaddiem jirċievi taħriġ suffiċjenti li huwa xieraq sikond il-karatteristiċi tax-xogħol, tenut kont tal-kwalifiki u l-esperjenza.L-Artikolu 5Użu mis-servizzi tal-ħaddiema u kontroll mediku tal-ħaddiema1. L-Istati Membri għandu jkollhom l-għażla li jipprojibixxu ħaddiema b'relazzjoni ta' mpjieg kif referuti fl-Artikolu 1 milli jintużaw għal ċerti xogħlijiet kif definiti fil-leġislazzjoni nazzjonali, u partikolarment għal ċerti xogħlijiet li jirrekjedu sorveljanza medika speċjali, kif definit fil-leġislazzjoni speċifika.2. Billi l-Istati Membri ma japprofittawx ruħhom mill-għażla referuta f'paragrafu 1, għandhom, mingħajr preġudizzju għall-Artikolu 14 tad-Direttiva 89/391/KEE, jieħdu l-miżuri neċessarji biex jiżguraw li l-ħaddiema b'relazzjoni ta' mpjieg kif iddikjarat fl-Artikolu 1 li huma użati għax-xogħol li jirrekjedi sorveljanza medika speċifika, kif definiti fil-leġislazzjoni nazzjonali, huma pprovduti b'sorveljanza speċjali medika kif xieraq.3. Għandha tkun miftuħa għall-Istati Membri biex jipprovdu li s-sorveljanza speċjali medika kif xieraq referuta f'paragrafu 2 testendi iktar mit-tmiem tar-relazzjoni ta' l-impjieg tal-ħaddiem ikkonċernat.L-Artikolu 6Servizzi ta' Protezzjoni u prevenzjoniL-Istati Membri għandhom jieħdu l-miżuri neċessarji biex jiżguraw li l-ħaddiema, is-servizzi jew il-persuni maħtura, skond l-Artikolu 7 tad-Direttiva 89/391/KEE, biex jagħmlu s-servizzi relatati mal-protezzjoni minn u prevenzjoni minn riskji okkupazzjonali huma infurmati mill-assenjazzjoni tal-ħaddiema b'relazzjoni ta' mpjieg kif imsemmi fl-Artikolu 1, sakemm hu meħtieġ biex il-ħaddiema, is-servizzi jew il-persuni assenjati jkunu jistgħu jagħmlu l-attivitajiet tal-protezzjoni u prevenzjoni tagħhom għall-ħaddiema kollha fl-impriża u/jew stabbiliment b'mod xieraq.IT-TAQSIMA IIIDISPOŻIZZJONIJIET SPEĊJALIL-Artikolu 7Relazzjonijiet ta' mpjieg temporanji: informazzjoniMingħajr preġudizzju għall-Artikolu 3, l-Istati Membri għandhom jieħdu l-passi meħtieġa biex jiżguraw li:1. qabel ma jingħataw ħaddiema b'relazzjoni ta' mpjieg kif referuti fl-Artikolu 1(2), l-impriża u/jew l-istabbiliment utenti jispeċifikaw lill-impriża ta' impjieg temporanju, inter alia, il-kwalifiki tax-xogħol meħtieġa u l-fatturi speċifiċi tax-xogħol li għandu jittieħed;2. l-impriża ta' impjieg temporanju għandha ġġib dawn il-fatti kollha għall-attenzjoni tal-ħaddiema konċernati.L-Istati Membri jistgħu jipprovdu li d-dettalji li jridu jingħataw mill-impriża u/jew l-istabbiliment utenti lill-impriża ta' mpjieg temporanju skond il-punt 1 ta' l-ewwel paragrafu għandhom jidhru fil-kuntratt ta' l-assenjazzjoni.L-Artikolu 8Relazzjonijiet ta' mpjieg temporanji: responsabbiltàL-Istati Membri għandhom jieħdu l-miżuri neċessarji biex jiżguraw li:1. mingħajr preġudizzju għal responsabbiltà ta' l-impriża ta' mpjieg temporanju kif imniżżel fil-leġislazzjoni nazzjonali, l-utent ta' l-impriża u/jew l-istabbiliment hija/huma responsabbli, tul l-assenja, għall-kundizzjonijiet li jiggvernaw il-qadi tad-dmirijiet;2. għall-applikazzjoni ta' punt numru 1, il-kundizzjonijiet li jiggvernaw il-qadi tax-xogħol għandhom jiġu limitati għal dawk li għandhom x'jaqsmu mas-sigurtà, l-iġjene u s-saħħa fuq il-post tax-xogħol.IT-TAQSIMA IVDISPOŻIZZJONIJIET MIXXELLANJIL-Artikolu 9Dispożizzjonijiet iktar favorevoliDin id-Direttiva għandha tkun mingħajr preġudizzju għad-dispożizzjonijiet eżistenti jew futuri nazzjonali jew tal-Komunità li huma iktar favorevoli għas-sigurtà u l-protezzjoni tas-saħħa tal-ħaddiema b'relazzjoni ta' mpjieg kif imsemmija fl-Artikolu 1.L-Artikolu 10Dispożizzjonijiet finali1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jaqblu ma' din id-Direttiva fil-31 ta' Diċembru 1992 l-iktar tard. Huma għandhom jinfurmaw il-Kummissjoni dwarhom.Meta l-Istati Membri jaddottaw dawn il-miżuri, dawn għandu jkollhom referenza għal din id-Direttiva jew għandu jkollhom magħhom din ir-referenza fl-okkażjoni tal-pubblikazzjoni uffiċjali tagħhom. Il-metodi għall-għamla ta' din ir-referenza għandha titniżżel mill-Istati Membri.2. L-Istati Membri għandhom jibagħtu lill-Kummissjoni t-test tad-dispożizzjonijiet tal-liġi nazzjonali li diġà adottaw jew sejrin jadottaw fil-qasam kopert minn din id-Direttiva.3. L-Istati Membri għandhom jirraportaw lill-Kummissjoni kull ħames snin fuq l-implimentazzjoni prattika ta' din id-Direttiva, filwaqt li jipprovdu l-opinjonijiet tal-ħaddiema u ta' min iħaddem.Il-Kummissjoni għandha ġġib ir-rapport għall-attenzjoni tal-Parlament Ewropew, il-Kunsill, il-Kumitat Ekonomiku u Soċjali u l-Kumitat Konsultattiv dwar is-Sigurtá, l-Iġjene u l-Protezzjoni tas-Saħħa fuq il-Post tax-Xogħol.4. Il-Kummissjoni għandha tissottometti lill-Parlament Ewropew, il-Kunsill u l-Kumitat Ekonomiku u Soċjali rapport regolari dwar l-implementazzjoni ta' din id-Direttiva, kont tenut xieraq tal-paragrafi 1, 2 u 3.L-Artikolu 11Din id-Direttiva hija indirizzata lill-Istati Membri.Magħmula fil-Lussemburgu, fil-25 ta' Ġunju 1991Għall-KunsillIl-PresidentJ.-C. Juncker[1] ĠU C 224, tat-8.9.1990, p. 4.[2] Opinjoni mogħtija fl-20 ta' Novembru 1990 (għadha mhux ippubblikata fil-Ġurnal Uffiċjali) u ĠU C 158, tas-17.6.1991.[3] ĠU C 332, tal-31.12.1990, p. 167[4] ĠU L 183, tad-29.6.1989, p. 1.--------------------------------------------------

Summary:
Is-sigurtà u s-saħħa fuq il-post tax-xogħol għall-ħaddiema temporanji
Is-sigurtà u s-saħħa fuq il-post tax-xogħol għall-ħaddiema temporanji
SOMMARJU TAD-DOKUMENT:
Direttiva tal-Kunsill 91/383/KEE tal-25 ta’ Ġunju 1991 li tissupplementa l-miżuri għat-titjib fis-sigurtà u s-saħħa fuq il-post tax-xogħol għal ħaddiema temporanji
X’INHU L-GĦAN TA’ DIN ID-DIRETTIVA?
              
Din għandha l-għan li tiżgura li l-pajjiżi tal-UE jadottaw leġiżlazzjoni biex jittejbu s-sigurtà u s-saħħa għal ħaddiema li għandhom kuntratti temporanji* jew b’terminu fiss*, biex iġibuha konformi mal-protezzjoni li jibbenefikaw minnha l-ħaddiema l-oħra.
PUNTI EWLENIN
              
Id-Direttiva tal-Kunsill 89/391/KEE dwar is-sigurtà u s-saħħa tal-ħaddiema tapplika ugwalment għall-ħaddiema temporanji*. Id-direttiva attwali tissupplimentaha b’li ġej:
Informazzjoni u taħriġ
Qabel jibda x-xogħol, il-ħaddiema temporanji għandhom jiġu infurmati bir-riskji tax-xogħol u, b’mod partikolari, dwar kull kwalifika, ħiliet jew kontroll mediku speċjali meħtieġ.
Kull ħaddiem għandu jirċievi biżżejjed taħriġ skont ix-xogħol adattat għal-livell ta’ kwalifiki u esperjenza tiegħu.
Kontroll mediku speċjali
Fejn ix-xogħol huwa partikolarment perikoluż għas-sigurtà u s-saħħa tal-ħaddiema temporanji, jew jeħtieġ kontroll mediku speċjali, il-pajjiżi tal-UE għandhom l-għażla li jipprojbixxu l-użu tagħhom. Jekk il-ħaddiema temporanji jintużaw għal tali xogħol, għandu jiġi pprovdut kontroll mediku speċjali xieraq minn min iħaddem, li jista’ jmur lil hinn mill-perijodu tal-impjieg, jekk ikun meħtieġ.
Servizzi tas-saħħa u s-sigurtà
Is-servizzi tas-saħħa u s-sigurtà fi ħdan organizzazzjoni għandhom jiġu infurmati dwar kwalunkwe assenjazzjoni ta’ ħaddiema temporanji.
Negozji u aġenziji tal-impjieg
Jekk il-ħaddiema temporanji jiġu fornuti minn aġenzija, jew negozju tal-impjieg ieħor, l-aġenzija għandha tkun infurmata dwar il-kwalifiki meħtieġa u l-karatteristiċi speċifiċi tax-xogħol, u din l-informazzjoni għandha tingħata lill-ħaddiema kkonċernati. L-informazzjoni tista’ tifforma parti mill-kuntratt tal-assenjazzjoni.
Madanakollu, l-organizzazzjoni li timpjega l-ħaddiem temporanju hija responsabbli għas-sigurtà, l-iġjene u l-aspetti tas-saħħa tal-kundizzjonijiet tax-xogħol.
Ir-responsabbiltà tal-pajjiżi tal-UE
Il-pajjiżi tal-UE għandhom jirrappurtaw lill-Kummissjoni Ewropea kull ħames snin dwar l-implimentazzjoni tagħha, u jinkludu l-opinjonijiet tal-ħaddiema u ta’ min iħaddem.
META TAPPLIKA ID-DIRETTIVA?
              
Din tapplika mil-15 ta’ Lulju 1991 Il-pajjiżi tal-UE għandhom jinkorporawha fil-liġi nazzjonali sal-31 ta’ Diċembru 1992.
SFOND
              
Għal aktar informazzjoni, ara:
Kundizzjonijiet tax-xogħol — Is-Saħħa u s-Sigurtà f’Impjieg b’Terminu Fiss u Temporanju fuq il-websajt tal-Kummissjoni Ewropea
Direttiva 91/383/KEE — relazzjoni ta’ impjieg ta’ dewmien fiss jew temporanju fuq il-websajt tal-Aġenzija Ewropea tas-Sigurtà u s-Saħħa fuq il-Post tax-Xogħol
Sommarju tad-Direttiva tal-Kunsill 89/391/KEE dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol.
* TERMINI EWLENIN
              
Kuntratt temporanju: kuntratt tal-impjieg bejn negozju ta’ impjieg temporanju (bħal aġenzija) u ħaddiem, biex iwettaq kompitu f’organizzazzjoni taħt is-superviżjoni tagħha.
Kuntratt b’terminu fiss (jew tul ta’ żmien fiss): kuntratt tal-impjieg direttament bejn min iħaddem u ħaddiem għal tul ta’ żmien speċifiku jew biex itemm kompitu speċifiku.
Ħaddiem temporanju: terminu użat għal finijiet ta’ ċarezza f’dan is-sommarju biex ikopri persuna li qed taħdem taħt wieħed miż-2 relazzjonijiet tal-impjieg definiti hawn fuq.
DOKUMENT EWLIENI
            
Direttiva tal-Kunsill 91/383/KEE tal-25 ta’ Ġunju 1991 li tissupplementa l-miżuri biex jinkoraġġixxu t-titjib fis-sigurtà u s-saħħa fix-xogħol tal-ħaddiema li għandhom relazzjoni ta’ mpjieg b’dewmien fiss jew ta’ mpjieg temporanju (ĠU L 206, 29.7.1991, p. 19-21)
Emendi suċċessivi għad-Direttiva91/383/KEE ġew inkorporati fit-test bażiku. Din il-verżjoni konsolidata għandha valur dokumentarju biss.
DOKUMENTI RELATATI
            
Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, p. 1-8)
Ara l-verżjoni konsolidata.
l-aħħar aġġornament 01.12.2016